# Delta del Bover

Delta del Bover (δ Bootis) és un estel a la constel·lació del Bover de magnitud aparent +3,46. Sense nom propi habitual, ocasionalment és conegut com a Princeps, «príncep» o «principal» en llatí. S'hi troba a 117 anys llum de distància del sistema solar.
Delta del Bover és una estrella gegant groga de tipus espectral G8III i 4.990 K de temperatura, amb una lluminositat 59 vegades major que la del Sol. El valor del seu diàmetre, obtingut a partir de la mesura del seu diàmetre angular, és 10,4 vegades major que el del Sol. La seua metal·licitat és baixa comparada a la solar, entorn del 40% de la mateixa; com a resultat d'això, pel seu espectre està classificada com un estel amb línies febles de CN (cianogen).
Delta del Bover té una companya estel·lar de magnitud +7,8, una nana de tipus espectral G0 similar al Sol. No obstant això, la seva baixa lluminositat —un 80% de la solar— i la seva petita grandària en relació a la seva temperatura de 5.900 K —el seu radi equival al 87% del radi solar, suggereixen que pot ser una estrella subnana; això concorda amb la baixa metal·licitat observada en Delta del Bover A. Visualment estan separades gairebé 2 minuts d'arc, cosa que equival a una separació real d'almenys a 3.800 UA i un període orbital de més de 120.000 anys.

## Referències

* ↑ Davide Gandolfi «REM near-IR and optical photometric monitoring of pre-main sequence stars in Orion. Rotation periods and starspot parameters» (en anglès). Astronomy and Astrophysics, 3, 04-11-2009, pàg. 1313-1330. DOI: 10.1051/0004-6361/200913327.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 Henrik Jönsson «Abundances of disk and bulge giants from high-resolution optical spectra. I. O, Mg, Ca, and Ti in the solar neighborhood and Kepler field samples» (en anglès). Astronomy and Astrophysics, 08-02-2017. DOI: 10.1051/0004-6361/201629128.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ Henrik Jönsson «Abundances of disk and bulge giants from high-resolution optical spectra. I. O, Mg, Ca, and Ti in the solar neighborhood and Kepler field samples» (en anglès). Astronomy and Astrophysics, 08-02-2017. DOI: 10.1051/0004-6361/201629128.
* ↑ Henrik Jönsson «Abundances of disk and bulge giants from high-resolution optical spectra. III. Sc, V, Cr, Mn, Co, Ni» (en anglès). Astronomy and Astrophysics, 29-05-2019. DOI: 10.1051/0004-6361/201834247.
* ↑ «Delta Bootis» (en anglès). SIMBAD (Centre de Dades astronòmiques d'Estrasburg). [Consulta: 15 desembre 2020].
* ↑ Princeps (The Fixed Stars)
* 1 2 «Delta Bootis» (en anglès). Stars. Jim Kaler. [Consulta: 15 desembre 2020].